L'artista local Alba Moreno exposa sl Mario Monreal les seues fotografies en una mostra titulada ‘La fábula del ser’
08 de juliol 2020

L'artista local Alba Moreno exposa al Centre Cultural Mario Monreal la mostra _La fábula del ser_, una sèrie de 35 fotografies que convida a la reflexió i explora els mites i tabús que continuen perseguint a les dones en relació amb el seu cos. L'exposició es podrà visitar a partir de demà, 9 de juliol, fins al 31 del mateix mes en horari de dilluns a dissabte de 9 a 21 hores.

  

Este projecte, dividit en tres seccions, reflexiona sobre els cànons de bellesa irreals que promou la nostra societat i que limiten l'acceptació i llibertat de les dones a decidir sobre el seu propi cos, així com sobre l'estigmatització i violència que patixen els qui no seguixen les obligacions estètiques establides, per les quals es veuen obligades a justificar en cada moviment.

  

L'interés de la idea discursiva d'este projecte es fonamenta, segons l'autora, «**per una necessitat de denunciar la posició i el tracte que patixen les dones en un sistema com este, fent-nos sentir malament amb el nostre propi cos, no habitant-lo, sinó vivint-lo com un estrany al qual modelar a favor d'uns altres**».

  

Alba Moreno és natural del Port de Sagunt i graduada en Comunicació Audiovisual, d'ací la seua afició per la fotografia. El Treball Final de Grau el va dedicar a reflexionar sobre els cànons de bellesa femenins, treball que va inspirar la mostra de fotografies inèdites _La fábula del ser_.

  

![](/media/cnil0eqm/82c_expo_alba_moreno2.jpg)  
  
![](/media/aygnvawa/82c_expo_alba_moreno.jpg)  
  
  

  

​

*   [](http://www.facebook.com/sharer.php?u=https://aytosagunto.es/va/actualitat/l-artista-local-alba-moreno-exposa-sl-mario-monreal-les-seues-fotografies-en-una-mostra-titulada-la-fabula-del-ser/ "Facebook")
*   [](http://twitter.com/share?url=https://aytosagunto.es/va/actualitat/l-artista-local-alba-moreno-exposa-sl-mario-monreal-les-seues-fotografies-en-una-mostra-titulada-la-fabula-del-ser/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-artista-local-alba-moreno-exposa-sl-mario-monreal-les-seues-fotografies-en-una-mostra-titulada-la-fabula-del-ser/ "Linked In")
*   [](mailto:?body=https://aytosagunto.es/va/actualitat/l-artista-local-alba-moreno-exposa-sl-mario-monreal-les-seues-fotografies-en-una-mostra-titulada-la-fabula-del-ser/)